Leħen mill-Parroċċa tal-Għasri 7 Mudelli Ewkaristiċi: (13) MADRE GEMMA TA' L-EWKARISTIJA (fl-okkażjoni tal-ħamsa u għoxrin anniversarju minn mewtha) Anġlu Xuereb Ħjiel bijografiku Waħda mill-Għawdxin li għexu ħajja spiritwalment intensa hija proprju Madre Ġemma Camilleri, reliġjuża mal-Kongregazzjoni tas-Sorijiet Franġiskani tal-Qalb Imqaddsa ta' Ġesu. Matul il-ħajja reliġjuża tagħha hija kienet dejjem ta' eżempju u ispirazzjoni għal ħafna. Madre Ġemma twieldet in-Nadur fit-23 ta' Frar 1889, bint Pawlu u Loreta Camilleri. Fil-magħmudija ngħatat l-isem ta' Marija. Sa minn meta kienet għadha żgħira ħasset is-sejħa għall-ħajja reliġjuża. Fl-1909 ingħaqdet mas-Sorijiet Franġiskani tal-Qalb ta' Ġesu. Irċeviet l-abitu reliġjuż fl-20 ta' Ġunju ta' l-istess sena. Għamlet il-professjoni sempliċi fil-5 ta' Novembru, 1911, u sitt snin sewwa wara, nhar il-5 ta' Novembru ta' l-1917, għamlet il-professjoni perpetwa fil-kunvent ta' raħal twelidha li kumbinazzjoni kien inawgurat aktar kmieni f'dik l-istess sena; eżattament nhar it-8 ta' Ġunju. l L-ewwel xogħol tagħha kien li tmexxi l-Ospizju Sant'Anna — dar residenzjali għall-anzjani, fl-Isla. Hawnhekk Suor. Ġemma għamlet għaxar snin, voldieri bejn l-1917 u l-1927. F'din is-sena kienet mibgħuta tmur Ruma biex tiftaħ id-Dar ta' Via Iberia n. 27, u biex tkun l-ewwel Superjura tagħha. Hemmhekk għamlet kulma setgħet fost tant diffikultajiet u hekk hejjiet it-triq għal dik li kellha tkun id-Dar l-aktar importanti tal-Kongregazzjoni. Baqgħet hemm sa l-1935. Imbagħad irritornat lura f'art twelidha fejn ġiet assenjata fil-Casa Madre, ir-Rabat — Għawdex, bħala Superjura u Kunsilliera Ġenerali. Fl-1938 ġiet mibgħuta fil-kunvent tan-Nadur. Hemm għaddiet l-aħħar ħamsa u tletin sena ta' ħajjitha, kwazi dejjem fis-sodda minħabba l-mard li ħakimha. Fl-1942, fl-eqqel tal-Tieni Gwerra dinjija, il-komunità tas-Sorijiet Frangiskani tan-Nadur ġiet afdata lilhom il-Victorv Kitchen tar-raħal tal-Għasri. Minkejja li ġa kienet fis-sodda, Madre Ġemma nsistiet li tingħaqad magħhom. Fl-Għasri, dawn is-Sorijiet kienu joqogħdu f'dar fil-pjazza, proprjetà ta' Ġużepp Galea, jgħidulu l-Kiljatur. Kellhom ukoll kamra privata mħaffra għalihom fix-xelter tal-pjazza. Waqt l-Air Raids, is-sorijiet kienu jigu megħjuna minn xi raħlin biex iniżżluha fix-xelter fuq katalett. Ruħha ttajret għand il-Mulej nhar l-4 ta' Marzu, 1973. Meta tħabbret il-mewt tagħha ngħad li: ''bil-ħajja tagħha magħquda ma' Alla rnexxielha tkompli benefiċċji spiritwali bla għadd ma' kull min fittex l-għajnuna tagħha'. Mietet fl-età venerabbli ta' 84 sena, li minnhom 64 għaddiethom fil-Kongregazzjoni tas-Sorijiet Frangiskani tal-Qalb ta' Ġesu. Il-funeral tagħha sar fil-knisja parrokkjali tan-Nadur, raħal twelidha, b'konkorrenza kbira ta' nies. Ta' min jinnota wkoll li ħlejjaq oħra kienu preżenti fil-Casa Madre, ir-Rabat ta' Għawdex, fejn saret id-difna fil-Kripta tal-Kunvent. 8 IL-KORPUS 24 (2003) ħafna dawk li marru jtuha l-aħħar tislima qabel id-difna, bil-kotra minnhom jieħdu l-okkażjoni jmissu mkatar u kuruni tar-Ruzarju mal-katavru tagħha biex iżommuhom bħala tifkira, u għad-devozzjoni. Il-poplu kien iżommha ta' qaddisa, u ż-żjajjar tad-devoti fuq il-qabar tagħha għadhom frekwenti ħafna. Wara talba mill-Kunsill Lokali tan-Nadur, fl-okkażjoni ta' l-ewwel ċentinarju minn twelidha, nhar is-27 ta' Ġunju, 1989, dik it-triq li tibda minn Triq Xandriku sa Pjazza Dun Mattin, issemmiet għaliha.3 L-ispiritwalità ta' Madre Ġemma Madre Ġemma kellha devozzjoni speċjali lejn Ġesti Sagramentat. Ma kenitx tħobb tiffirma b'kunjomha iżda bħala Sr. Gemma di Gesu Sagramentato.. Forsi fil- Kongregazzjoni kien hemm dik id-drawwa iżda dan ma jnaqqas xejn mit-turija ta' mħabba lejn is-Sagrament Divin. Nistgħu ngħidu li ) Madre Ġemma xorbot ħafna mill-ispiritwalità Midra 8, Ġemma ta' l-Ewkaristija tal-Fundatriċi Madre Margerita De Brincat, li ni kienet verament ruħ Ewkaristika. Infatti, meta kienet Madre f'Ruma, introduċiet id-drawwa fl-4 ta' Marzu 1973 qaddisa ta' l-Adorazzjoni Ewkaristika għall- Kellha 84 sena jum kollu fl-Ewwel Ġimgħa tax-xahar, kif 62 min ukoll fil-festa tal-Qalb ta' Ġesti. Kienet tħobb tagħmel ta' spiss l-Adorazzjoni Ewkaristika, anki tard bil-lejl, u ġie li għamlet sigħat sħaħ quddiem is-Sagrament. Iżda Madre Ġemma kienet tqis li Sidna Ġesu Kristu ma jinsabx biss fl-Ewkaristija, iżda wkoll fil-proxxmu. Għalhekk, kull min kien imur għandha, kienet tgħinu bil-pariri mill-aħjar li tista'. B'dan il-mod ħafna nies fil-hemm tagħhom marru għandha biex isibu l-faraġ. Lejha rrikorew nies ta' kull kategorija. Avolja kienet mixħuta fis-sodda, Madre Ġemma wettqet missjoni mill-aktar kbira permezz tal-pariri u x-xhieda tagħha ta' reliġjuża mogħtija kollha kemm hi 'l Alla. Saħansitra s-Superjuri Maġġuri tal-Kongregazzjoni kienu jitolbu l-parir tagħha. L-istess ko-fundatriċi, Madre Margerita De Brincat, meta kienet iżżurha, kienet iddum titkellem magħha wisq fit-tul. Permezz ta' l-enerġija spiritwali li kienet tirċievi mill-Adorazzjoni tagħha quddiem is-Sagrament, meta kienet għadha imżejna bis-saħħa, għamlet ħafna xogħol ta' fejda, u wriet ruħha bħala reliġjuża b'veduti wesgħin. Rat x'inhuma l-bżonnijiet u offriet soluzzjoni għalihom. Fetħet skola tal-ħjata u r-rakkmu għat-tfajliet taż-żona; Kindergarten għat-tfal ċkejknin; skola primarja; u klassijiet għat- tagħlim tad-duttrina. F'Diċembru tas-sena 1928 Leħen mill-Parroċċa tal-Għasri 9 fetħet Orfanatrofju għat-tfal ċkejknin fil-bżonn mibgħuta lilhom mill-Opera Nazional tal-Maternità Infanzia, jew inkella għal dawk it-trabi abbandunati li s-sorijiet ġie li sabu, filgħodu kmieni, wara l-bieb tal-kunvent. Madre Ġemma kienet mara ta' ħila u ta' karattru sod. Grazzi għal dawn id-doti karatteristiċi, u minħabba li poġġiet lil Sidna Ġesu Kristu fiċ-ċentru ta' ħajjitha, seħħilha tiftaħ f'qasir żmien dawn l-opri ta' fejda. Inkunu qed nitqarrqu jekk naħsbu li fit-twaqqif ta' dawn l-opri kollox kien ward u żahar. Sakemm kisbet il-permessi għat-twettiq tagħhom, ħtiġilha tissieltet b'kuraġġ u qlubija kbira kontra ħafna kurrenti. Kieku kellna nipparagunaw ftit l-istil ta' l-ispiritwalità ta' Madre Margerita ma' dak ta' Madre Ġemma, insibu differenza notevoli. L-ewwel waħda, il-Fundatriċi, kienet tfittex li tinħeba u tixxejjen quddiem għajnejn il-bnedmin. Min-naħa l-oħra, Madre Ġemma, b'ħafna sempliċità, kienet taċċetta li toqgħod fuq it-tron, iżda fl-istess waqt, għax kienet ruħ spiritwali, daqstant ieħor kienet kapaċi titbaxxa ħalli twiddeb, iżżiegħel, issabbar, tħobb u taqdi. Madre Ġemma kienet bħal warda ċkejkna moħbija fl-umiltà. Kif għedna kienet ruħ Ewkaristika u ta' eżempju għal kulħadd filwaqt li kellha wkoll devozzjoni kbira lejn il-Madonna. Jekk naqraw il-ħajja ta' Frenċ tal-Għarb naraw li din is-soru kellha ħbiberija spiritwali miegħu. Kienu jitolbu għal xulxin filwaqt li quddiem terzi persuni dejjem kienu jfaħħru lil xulxin. Darba rregalatlu statwetta tal-Madonna b'Ġesti Bambin fuq ftit tiben.S Meta kienet irtirata fil-Kunvent tan-Nadur mhux l-ewwel darba li fittxet l-għajnuna u l-pariri tiegħu. Min-naħa tiegħu, Frenċ kien jafda magħha b'għajnejh magħluqa. Dwarha huwa jirrakkonta hekk: ''Jiena niskanta bil-għerf li għandha, u naf żgur li t-talb tagħha jigi mismugħ għaliex darba kien hawn żagħżugħ li ma hawnx eħżen minnu … u talbet għalih. Dan ġie fejni, u kien qed igħix ħajja tassew ħażina: jikkommetti minn kull xorta ta' dnub minbarra omiċidji. Dan kienu ħaduh f'Approved School, u minn hemm ħareġ agħar minn qabel … Dan gie fejni; jiena ħadtu bit-tajjeb, u fetaħ qalbu miegħi, u qalli dnubietu kollha, u qalli li lest biex iqerr … u għamel qrara sinċiera .6 Iżda minkejja li, kif rajna, din is-soru kienet mara twajba, spiritwali u mimlija mħabba lejn il-proxxmu, xorta sabet min jagħmlilha l-bsaten fir-roti. Iltaqgħet ukoll ma' l-iebes: 'Tilha wkoll waslilha li kemm hi kif ukoll Frenċ kienu mġienen. Dawk li għoġobhom ikasbruhom bi kliemhom ma kinux bnedmin sempliċi, imma nies ta' pożizzjoni tajba fis-soċjetà. Madre Ġemma kient tistieden 'il Frenċ biex jieħu kollox bis-sabar'. Hija kkonfermat dak li qal Frenċ fuqha. Għalhekk f'Madre Ġemma naraw ruħ Ewkaristika, u devota tal-Madonna li bħala reliġjuża tat xhieda b'ħajjitha ta' l-imħabba nisranija b'mod ġenwin u diżinterressat. 2T, CALLEJA, L-Għasri u t-Tieni Gwerra Dinjija, 1939-1945, f'Il-Korpus 10 (1993), p. 70. 3 Gazzetta) tal-G(vern) ta' Mfalta), nru. 15,144, tat-Tlieta, 27 ta' Ġunju, 1989, p. 2829. 4 eft-Triq lejn il-qdusija', Sr. Scolastika Grech intervistata minn Mario Buontempo, trasmessa fuq ir-Radju Nazzjonali nhar l-4 ta' Novembru, 1997. Bezzina, Frenċ tal-Għarb — God's Servant in Gozo, Għawdex 1993, p. 193. 6 A. Bonnici, Frenċ tal-Għarb 1892-1976, Għawdex 1975, p. 142.